《偶作》
清代·秦道然

文章从何生，其道本自然。中天列象纬，川岳蒸云烟。

风来水生波，春至花自鲜。人心何所有，出之则绵绵。

悟此无文意，至文乃生焉。嗤嗤夸毗子，绮丽徒争妍。

作者简介：（1658—1747）江苏无锡人，字雒生。秦松龄子。康熙四十八年进士，官礼科给事中。坐事系狱十四年，乾隆初得释。有《困知私记》、《明儒学录》、《泉南山人存稿》。